open-index/open-wikipedia-markdown huggingface dataset:
Valget i Bremen 2015

**Valget i Bremen 2015** fant sted 10. mai 2015 og var det 19. valget til delstatsparlamentet Bremens borgerskap. Bremens borgerskap består av 68 representanter fra valgkretsen Bremen by og 15 representanter fra valgkretsen Bremerhaven.
## Valgsystem

Velgerne har til hvert av valgene fem stemmer til fordeling på parti- og personlistene. Velgeren kan bruke samtlige fem stemmer på den samme personkandidat. Et parti må oppnå fem prosent for å bli representert i parlamentet.
## Utgangsposisjon
Ved valget i 2011 ble SPD det største partiet med 35 mandater, Grüne ble nest størst med 21 mandater, deretter CDU med 20, Die Linke med fem og Bürger in Wut med to mandater.

## Parallelle kommunale valg og bydelsvalg
Samtidig med delstatsvalget velges også representanter til Bremen bys parlament (Stadtbürgerschaft der Stadt Bremen). Valget til byparlamentet er identisk med valget til delstatsparlamentet. Da valget til byparlamentet er et kommunalvalg teller imidlertid også stemmene til ikke-tyske borgere med, forutsatt at disse oppfyller EUs vilkår for å stemme ved slike valg. 

Videre avholdes samtidig med delstatsvalget også kommunalvalget til byparlamentet (Stadverordnetenversammlung) i Bremerhaven. 

I Byen Bremen foretas også direktevalg av en bydelsforsamling (*Beirat*) for hver av de 22 bydelene. Tilsammen velges 328 medlemmer av bydelsforsamlingene.

## Valgresultat
Valget til delstatsparlamentet førte til en redusert gruppe for SPD og de Grønne. FDP kom på nytt inn i et delstatsparlament etter å ha mistet sin representasjon i Forbundsdagen ved valget i 2013 og ved valgene til delstatsparlamentene i 2014 i Sachsen, Thüringen og Brandenburg. Alternativ for Tyskland kom inn i Bremens borgerskap for første gang.

## Referanser
1. divisjon ishockey for menn 2013/14

**[[1. divisjon ishockey for herrer]] 2013-14** var det nest øverste nivået i norsk ishockey sesongen 2013-14. Ligaen startet 18. september 2013 og ble avsluttet 5. mars 2014.

## Tabellen

## Kvalifisering til [[GET-ligaen 2014/15]]

## Se også
* NM i ishockey 2014
* GET-ligaen 2013/14
* 2. divisjon ishockey for menn 2013/14

## Eksterne lenker
* Norges Ishockeyforbund
* 1. Divisjon Ishockey Herrer 2013/2014
Claudine Schaul

**Claudine Schaul** (født 20. august 1983) er en luxembourgsk tidligere tennisspiller. Hun representerte landet sitt under Sommer-OL 2004 i Aten, der hun blant annet var flaggbærer for sin nasjon under åpningsseremonien. 

## Se også
* Liste over flaggbærere for Luxembourg under OL

## Referanser


## Eksterne lenker
*
Marcelo Filippini

**Marcelo Filippini** (født 4. august 1967) er en uruguayansk tidligere tennisspiller. Han representerte landet sitt under Sommer-OL 1996 i Atlanta, der han blant annet var flaggbærer for sin nasjon under åpningsseremonien. 

## Se også
* Liste over flaggbærere for Uruguay under OL

## Referanser


## Eksterne lenker
*
Odd Kappfjell

**Odd Kappfjell** (født 27. januar 1942 i Grane, død 28. desember 2011) var representant for Maadtoej sijte i Sametinget i perioden 1993–1997.

Kappfjell tok realskole og handelsskole i Mosjøen, før han gikk på Politiskolen i Oslo. Senere ble han lensmannsbetjent, og fra 1987 lensmann.

Han var styremedlem i Norske Reindriftssamers Landsforbund fra 1965 til 1967, og styremedlem i Norske Samers Riksforbund fra 1977 til 1979. Fra 1984 til 1991 var han styreleder for Samisk kultursenter i Hattfjelldal. 

Fra 1979 til 1987 var han formann i Nordland fylkeskommunes samiske memnd, og fra 1987 til 1989 vararepresentant til Nordisk Sameråd. I årene 1981 til 1989 var han varamedlem i Norsk sameråd.

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*

## Eksterne lenker
* Om Odd Kappfjell i Forvaltningsdatabasen, NSD
Mummipappa

**Mummipappa** er en av figurene i Tove Janssons ni bøker om Mummitrollet, utgitt fra 1945 til 1970. Han er faren til Mummitrollet, og han er gift med Mummimamma; de tre utgjør Mummiuniversets sentrale kjernefamilie.

Han er barnslig og eventyrlysten, men liker også å være familiens overhode. Han er også filosofisk anlagt,  er «den personifiserte mannlige selvfølelse og alltid opptatt med viktige ting.»

Hele mummifamilien er bygget på inntrykk fra forfatterens egen familie, og de rollene foreldrene hadde i familien: «Mummimamma holder familien sammen og gir aldri opp, mens Mummipappa er bohem og går sine egne veier.» 
## I de enkelte bøkene
I *[[Mummipappa på eventyr]]* (1950) er det meste av handlingen lagt til Mummipappas barndom og bakgrunn. Han ble funnet i en kurv utenfor et barnehjem, og vokste opp der, inntil han rømte.

I *[[Det usynlige barnet]]* (1963) er det en novelle, «Hatifnattenes hemmelighet», som peker tilbake til den første boka, *[[Småtrollene og den store oversvømmelsen]]* (1945). I novellen forklares det hvorfor faren hadde blitt borte i den første boka: på grunn av krigen mellom de røde og de hvite.

*[[Pappaen og havet]]* (1965) er bygget rundt Mummipappas følelse av å være overflødig og unyttig. Han har det *for godt*, forlater sitt lille lekefyrtårn, og reiser ut for å betjene et stort, ekte fyrtårn. Romanen skildrer en gryende uenighet mellom mummipappa og mummimamma som ikke finnes i de tidligere bøkene; og den «handlar om en familj under påverkan, där tilvaron krackelerar för alla familjemedlemmarna.»

## Referanser
Ulata

***Ulata*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke oldenborrer med en avlang kroppsform. På farge kan de være brunlige eller mørkt metallisk fargede.

## Utbredelse
Arten er utbredt i Argentina og Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Sericoidini Erichson, 1847
******* Slekten *Ulata* Saylor, 1945
******** *[[Ulata argentina]]* Saylor, 1945

## Kilder

* Generic Guide to New World Scarab Beetles - *Ulata*. Med bilde. http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Liparetrini/Ulata/Ulata.html

## Eksterne lenker
*
Ben-Hur (andre betydninger)

**Ben Hur** eller **Ben-Hur** kan referere til:
__NOTOC__
## Fiction
* *[[Ben-Hur (roman)|Ben-Hur: A Tale of the Christ]]*, en roman fra 1880 av den amerikanske forfatteren Lew Wallace.
** *[[Ben-Hur (skuespill)|Ben-Hur]]*, et skuespill første gang oppført på Broadway i 1899.
** *[[Ben Hur (1907)|Ben-Hur]]*, en stumfilm fra 1907.
** *[[Ben-Hur (1925)|Ben-Hur]]*, en stumfilm 1925 med Ramon Novarro i hovedrollen.
** *[[Ben-Hur]]*, den store lydfilmversjonen fra 1959 med Charlton Heston, som vant elleve Oscar-priser.
** *[[Ben Hur (animasjon)|Ben Hur]]*, en animert film fra 2003 lansert rett på video, med stemmen til Charlton Heston.
** *[[Ben Hur (miniserie)|Ben Hur]]*, en miniserie som ble sendt i 2010.
** *[[Ben-Hur (2016)|Ben-Hur]]*, en versjon fra 2016 med Jack Huston i hovedrollen.

## Steder
* Ben Hur, California, en småby i Mariposa County, California
* Ben Hur, Texas, en by

* Ben Hur, Virginia, en småby i Lee County, Virginia

## Folk
* Ben-Hur Baz (1906-2003), en meksikansk maler
* Ben-Hur Moreira Peres (født 1977), en brasiliansk fotballspiller

* Ben Hur Villanueva, en filippinsk skulptør

## Annen bruk

* Club Sportivo Ben Hur, et idrettslag i Argentina
* Ben Hur (automobil), en tidlig bil
* Ben Hur lastebiltilhenger, et kallenavn for WWII G-518 ett-tonns US Army trailer
Berit Johnskareng

** Berit «Bibi» Kristine Johnskareng** (født 17. juni 1947 i Karasjok, død 28. oktober 2017 i Oslo) var representant for Norske Samers Riksforbund i Sametinget i perioden 1993–1997. Johnskareng har arbeidet som lærer og lærebokforfatter. Fra 1982 bodde hun i Oslo. 

Hun gikk på den samiske folkehøgskolen i Karasjok 1964-1966, før hun tok artiumskurs ved Bø Gymnas i Telemark i 1968. Hun gikk på Stabekk pedagogiske høyskole fra 1970 til 1972, tok deretter ettårig videregående i familiekunnskap og gikk dramalinjen ved Bergen lærerhøgskole i 1974–1975. Hun tok samisk grunnfag ved Universitetet i Tromsø i 1977, mellomfag ved Universitetet i Oslo 1980.

Hun var styremedlem i Karasjok sameforening på 1970-tallet, og leder og nestleder i Oslo sameforening (Sámid Searvi) på 1980-tallet. På 1980-tallet satt hun også i Samisk utdanningsråd, en del av tiden  som nestleder. Fra 1992 satt hun som medlem i Samisk språkråd. Hun har også vært medlem i Karasjok kulturstyre.

## Priser
* 1998: Davvi Girjis litteraturpris 

## Bibliografi

* *Gávpotmánát* (Bybarna), Samisk utdanningsråd 1989
* *Oahpaheaddjibagadus*, Davvi Girji 1991 
* *Boađe mu mielde –Lohkangirji*, 1991
* *Boađe mu mielde –Bargogirji*, 1991
* *Boađe mu mielde –Jietnabáddi*, 1992
* *Boađe mu mielde –Neahttaresursa*, 2007
* *Sárá ja su ustibat – Bargogirji*, Davvi Girji 1991
* *Sárá ja su ustibat – Lohkangirji*, Davvi Girji 1991
* *Sárá ja su ustibat – Jietnabáddi*, Davvi Girji 1992
* *Bures, bures fas!* – Lohkangirji, Davvi Girji 1993
* *Bures, bures fas!* – Bargogirji, Davvi Girji 1994
* *Bures, bures fas!* – Oahpaheaddji jurddagirji, Davvi Girji 1994
* *Bures, bures fas!* – Jietnagirji, Davvi Girji 1996
* *Oaidnalit* – Bargogirji, Davvi Girji 1995
* *Oaidnalit* – Lohkangirji, Davvi Girji 1995
* *Oaidnalit* – Jietnabáttit, Davvi Girji 1996
* *Nanne giela! – Oahppigirji*, Davvi Girji 1996
* *Nanne giela! – Bargogirji*, Davvi Girji 1997
* *Nanne giela! – Jietnagirji*, Davvi Girji 2001
* *Buresboahtin! – Bargogirji*, Davvi Girji 2005
* *Buresboahtin! – Lohkangirji*, Davvi Girji 2005

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*

## Eksterne lenker
* «Samisk i Oslo under skiftende forhold», skufla.info 2013
* Om Berit Johnskareng i Forvaltningsdatabasen, NSD
Regjeringen Miettunen II

**Regjeringen Miettunen II** var Republikken Finlands 58. regjering der fem partier inngikk: Centerpartiet, SDP, Svenska folkpartiet, Liberala folkpartiet og DFFF. Regjeringen regjerte fra 30. november 1975 til 29. september 1976. Regjeringsdannelsen forgikk under eksepsjonelle omstendigheter. President Urho Kekkonen anså det viktig at det kunne dannes en politisk regjering i landet og sørget for at representanter for fem partier dannet en såkalt «kriseregjering». Regjeringen Liinamaa, en upolitisk embetsmannsregjering, hadde strandet etter at partiene ikke kunne bli enig om et regjeringsgrunnlag etter riksdagsvalget i 1975. Partiene forble uenige seg imellom og Miettunens kriseregjering hadde det vanskelig. 

Regjeringsprogrammet klarte partiene først bli enig om i mars 1976 og allerede i mai 1976 leverte Miettunen inn regjeringens avskjedssøknad. Kekkonen nektet å akseptere Miettunens avgang, men regjeringsgrunnlaget sprakk til slutt i september 1976 da sosialdemokratene forlot regjeringen med en begrunnelse som gjaldt jordbrukspolitikken og Miettunen fikk i oppdrag å danne en ny regjering uten venstrepartiene.

## Ministrer

## Eksterne lenker
* 58. Miettunen II Regjeringen (finsk)
* Regeringshistoria Regjeringen
Rexy Mainaky

**Rexy Mainaky** (født 9. mars 1968) er en indonesisk tidligere badmintonspiller. Han representerte landet sitt under Sommer-OL 1996 i Atlanta, der han tok gull i double.

## Se også
* Liste over flaggbærere for Indonesia under OL

## Referanser


## Eksterne lenker
*
Christian Hadinata

**Christian Hadinata** (født 11. desember 1949) er en indonesisk tidligere badmintonspiller. Han var flaggbærer for sin nasjon under åpningsseremonien til 1992, og deltok i lekene i 1972 da badminton var demonstrasjonsgren. 

## Se også
* Liste over flaggbærere for Indonesia under OL

## Referanser


## Eksterne lenker
* Profil
* Christian Hadinata Paling Rajin, Pangkat Naik, Enggan di Belakang Meja 
* Christian Hadinata Jual Rumah demi Pendidikan Anak 
* Christian Hadinata Kesetiaan di Dunia Bulutangkis 
* BadmintonOnline.com: Christian Hadinata 
* Smash - Christian Hadinata
*
Kemihaara ødemarksområde

**Kemihaara ødemarksområde** (finsk: *Kemihaaran erämaa-alue*) er et ødemarksområde i Finland. Det ligger i Savukoski kommune i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på .

Området grenser i nord til Urho Kekkonen nasjonalpark og i øst til elva Kemijoki.

## Referanser
Trout Valley (Illinois)

**Trout Valley** er en landsby i  McHenry County i Illinois. Etter folketellingen i 2010 er folketallet 537.

## Historie
Stedet var en gang den private eiendommen til John D. Hertz, eier av Hertz Car. Eiendommen var formet etter engelske herregårder, komplett med staller for ridehester, polobaner, bekker for ørretfiske og jaktterreng. Norman Maxon, en dedikert friluftsmann re-etablerte utklekkingsanlegget for ørret og kontaktet *National Homes of Lafayette* i Indiana for at Trout Valley skulle utvikles til et mønsteranlegg for deres ferdighus. I 1956 vant Trout Valley årets *National Home development*.

## Geografi
Trout Valleys geografiske koordinater er  (42.199265, -88.253357).

Etter folketellingen i 2010 er områdets areal  .

## Referanser
Razif Sidek

**Razif Sidek** (født 29. mai 1962) er en malaysisk tidligere badmintonspiller. Han representerte landet sitt under Sommer-OL 1992, der tok bronse i double.

## Se også
* Liste over flaggbærere for Malaysia under OL

## Referanser


## Eksterne lenker
*
Odd Mathis Hætta

**Odd Mathis Hætta** (født 1940) er en norsk, samisk forfatter. Han har gitt ut en rekke bøker om samisk historie og kultur, om samiske medier og utdanningsspørsmål. 

Hætta har vært tilknyttet Alta lærerhøgskole, der han har arbeidet som førsteamanuensis. Han har også vært redaktør av den samiske avisa *[[Ságat]]* og sjef for NRK-Samiradio. I årene 1974 til 1976 var han leder i Norske Samers Riksforbund. Han står også bak Sametingets egenpresentasjon, bokserien *Sametinget i navn og tall* som har kommet siden tinget ble etablert i 1989.

Hætta ble i 2021 utnevnt til ridder av 1. klasse av St. Olavs Orden «for sin innsats for samisk samfunnsutvikling.» 

## Bibliografi
* *Samelands eldste bosetting*,  utgitt av Skoledirektøren i samarbeid med Høgskolen i Finnmark (1979)
* *Fra steinalder til samisk jernalder* (1980)
* *Eldste skriftkilder om samer*, utgitt av Skoledirektøren i samarbeid med Høgskolen i Finnmark (1980)
* *Sametinget i navn og tall : høsten 1989 - høsten 1993*, Sametinget (1992)
* *The Sami : an indigenous people of the Arctic*, oversatt av Ole Petter Gurholt (1993) 
* *Sametinget i navn og tall : høsten 1993 - høsten 1997*, Sametinget (1994)
* *Samene : historie, kultur, samfunn* (1994)
* *Sametinget i navn og tall : høsten 1997 - høsten 2001*,  Sametinget (1998)
* *Anders Mikkelsen Bæhr (Aasel-Ánda) og Anna Olsdtr. Turis etterkommere*, finsk/norsk, med Laila Palojärvi og Britt Ellen Hætta (2001)
* *Sametinget i navn og tall : høsten 2001 - høsten 2005*, Sametinget (2002)
* *Samene : Nordkalottens urfolk* (2002)
* *Dá lea Sámi Radio : NRK sámegiel sáddagat 1946-1980*, med Berit Margrethe Oskal (2004) 
* *Samiske tradisjoner og skikker : temaer fra Kautokeino* (2006)
* *Samene : et arktisk urfolk* (2007)

## Referanser
Ronald Susilo

**Ronald Susilo** (født 6. juni 1979) er en singaporsk tidligere badmintonspiller. Han representerte landet sitt i Sommer-OL 2004, der han blant annet var flaggbærer for sin nasjon under åpningsseremonien. 

## Se også
* Liste over flaggbærere for Singapore under OL

## Referanser


## Eksterne lenker
*
Tor Arild Haddal

**Tor Arild Haddal** (født 16. april 1972) er en norsk tidligere fotballspiller og nåværende trener som startet sin karriere på Hødds A-lag som 16 åring i 1988. Han spilte hele sin aktive fotballkarriere i Hødd, hvor høydepunktet var opprykket til Tippeligaen i 1994. Han har hatt mange roller i Hødd, blant annet som assistenttrener for A-laget, trener for ungdomslag og presseansvarlig i klubben. Haddal flyttet fra Ulsteinvik og Hødd i 2008, og har vært fotballtrener i ulike klubber siden da. Han har jobbet i Ås IL Fotball som sport- og markedsansvarlig, og trent Ås A-lag herrer som han for øvrig har tatt fra 4. til 3. divisjon. Nå er han ansatt som sportslig leder i ØHIL. Han ble ferdig UEFA B-trener i 2014 og UEFA A-trener i 2017. I 2018 skal han trene Østsiden.

## Kilder
* Haddal med trenarsuksess , Vikebladet, 26.09.2013
* Haddal om den gode seriestarten: – Vi hører hjemme i 3. divisjon, Østlandets Blad, 09.05.2015

## Eksterne lenker
*
Regjeringen Liinamaa

**Regjeringen Liinamaa** var Republikken Finlands 57. regjering. Til tross for at de fleste av ministrene var medlemmer av ulike partier var de ikke utpekt til å representere disse i regjeringen som helt og holdet var karakterisert som en upolitisk embetsmannsregjering. Regjeringen, som regjerte i egenskap av et forretningsministerium fra 13. juni 1975 til 30. november 1975, kom i stand da president Urho Kekkonen utlyste nyvalg som skulle avholdes i september 1975. De politiske partiene mislyktes i å bli enig om et regjeringsgrunnlag etter riksdagsvalget i Finland 1975 og Keijo Liinamaas regjering måtte fortsette til slutten av november. I første omgang skulle regjeringen ta hånd om de administrative rutinene og legge fram et budsjett for 1976.

## Ministrer

## Eksterne lenker
* 57. Liinamaa Regjeringen (finsk)
Paistunturi ødemarksområde

**Paistunturi ødemarksområde** (finsk: *Paistunturin erämaa*) er et ødemarksområde i Finland. Det ligger i Utsjok og Enare kommune i finsk Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på .
Området ligger som en hestesko rundt Kevo naturreservat, som ble opprettet i 1956.

## Referanser
Kalevi Sorsas første regjering

**Kalevi Sorsas første regjering** var Republikken Finlands 56. regjering som bestod av SDP, Centerpartiet, SFP og LFP. Regjeringen regjerte fra 4. september 1972 til 13. juni 1975. Oljekrisen 1973 innebar økonomiske vanskeligheter for Finland og regjeringssamarbeidet ble vanskeliggjort av de endrede betingelsene. Tilslutt utlyste president Urho Kekkonen nyvalg i 1975. Regjeringen ble erstattet av en upolitisk embetsmannsregjering for de siste månedene før riksdagsvalget i 1975.

## Ministrer

## Eksterne lenker
* 56. Sorsa Regjeringen (finsk)
HIFK Fotboll

**HIFK Fotboll** er fotballavdelingen til idrettslaget HIFK, som kommer fra Helsingfors, hovedstaden i Finland. 

Laget var den første seriemesteren i Finlands toppdivisjon i 1930, og har vunnet seriemesterskapet sju ganger, sist i 1961. De siste tjue årene har laget vaket mellom de fem øverste nivåene. De rykket opp fra 4. divisjon i 2005, og har siden 2013 rykket opp først fra 2. divisjon, så fra 1. divisjon. Etter tre sesonger i Veikkausliiga rykket laget i 2017 ned til 1. divisjon, men vant deretter ligaen, og kommer derfor igjen til å spille i Veikkausliiga i 2019-sesongen.

Klubbens tilskuerrekord ble satt i *Stadin-derbyet* mot HJK Helsinki 23. april 2015, med 10&nbsp;071 tilskuere.

## Meritter

## Sesonger

## Referanser


## Eksterne lenker
* Klubbens offisielle nettsider
* Spillerstall - Transfermarkt
Regjeringen Sorsa II

**Regjeringen Sorsa II** var Republikken Finlands 60. regjering som bestod av SDP, Centerpartiet, SFP, LFP og DFFF. Regjeringen regjerte fra 15. mai 1977 til 26. mai 1979. I 1978 forlot Svenska folkpartiet regjeringen og etter nye forhandlinger ble de øvrige fire partiene enig om at fortsette med det gjenstående regjeringsgrunnlaget fram til riksdagsvalget i Finland 1979.

## Ministrer

## Eksterne lenker
* 60. Sorsa II Regjeringen (finsk)
Pulju ødemarksområde

**Pulju ødemarksområde** (finsk: *Puljun erämaa*) er et ødemarksområdet i Finland. Det ligger i Enontekis og Kittilä kommuner i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på .

Pulju-området er kjent for sine spesielle landskapsformer fra siste istid, med de ormelignende og svingete Pulju-morenene. De ligger rundt syv kilometer nord for tettstedet Pulju.

## Referanser
Electric Six

**Electric Six** er et rockband fra Detroit i Michigan i USA, som spiller blandinger av garage, disco, punk, new wave og metal. 

Electric Six ble særlig kjent for singlene *Danger! High Voltage* (2002) og *Gay Bar* (2003).

## Diskografi
* 2003 *Fire*
* 2005 *Señor Smoke*
* 2006 *Switzerland*
* 2007 *I Shall Exterminate Everything Around Me That Restricts Me from Being the Master*
* 2008 *Flashy*
* 2008 *Sexy Trash*
* 2009 *KILL*
* 2010 *Zodiac*
* 2011 *Heartbeats and Brainwaves*
* 2013 *Mustang*
* 2014 *Human Zoo*

## Referanser


## Eksterne lenker
* 
* 
* Danger! High Voltage. Electric Six. youtube.com
Mauno Koivistos andre regjering

**Mauno Koivistos andre regjering** var Republikken Finlands 61. regjering. Fire partier inngikk: SDP, Centerpartiet, Svenska folkpartiet og DFFF. Regjeringen regjerte fra 26. mai 1979 til 19. februar 1982 – i nøyaktig tusen døgn.

President Urho Kekkonen var sykemeldt fra og med 11. september 1981. Da statsminister Koivisto ble midlertidig president, hadde statsministerens stedfortreder Eino Uusitalo hånd om statsministerens gjøremål for resten av regjeringsperioden. Koivisto gikk av i januar 1981 for offisielt å tiltrede presidentembetet, men Uusitalo tiltrådte aldri formelt statsministerembetet.

## Ministrer

## Eksterne lenker
* 61. Koivisto II Regjeringen (finsk)
Jonas Tekle

**Jonas Mebrathu Tekle** (født 15. desember 1989 i Oslo) er en norsk tidligere fotballspiller.

Han spilte for Hamarkameratene i 2015-sesongen og scoret sitt første mål for Ham-Kam mot Elverum Fotball den 10. mai 2015. Etter en trøblete start på karrieren for Hamar-laget, ble partene enige om å avslutte arbeidsforholdet.

## Referanser


## Eksterne lenker
* 
* Spillerprofil hos Fotball.no
Det internasjonale inline-skaterhockeyforbundet

**Det internasjonale inline-skaterhockeyforbundet**, på engelsk **International Inline-Skaterhockey Federation (IISHF)**, ble grunnlagt i 1998 av forbundene fra England og Tyskland. Det har tolv medlemsland og arrangerer Europamesterskap for kvinner, menn og ungdommer. Hovedkontoret ligger i La Heutte i Sveits. IISHFs formann er Erik Sommer fra Danmark.

## Medlemsland

## Eksterne lenker
* IISHFs offisielle hjemmeside
Valentin Blaka

**Valentin Blaka** (født 15. juni 1996 i Hamar) er en norsk fotballspiller som for øyeblikket spiller for Løten FK. Han meldte overgang til klubben fra Storhamar IL foran 2015-sesongen. I cupkampen mot Sogndal Fotball den 6. mai 2015 fikk han sin offisielle debutkamp for klubbens a-lag. Hans offisielle debutkamp i seriesammenheng for Ham-Kam fikk han den 10. mai 2015 mot Elverum Fotball. Den 13. juni samme år var hans første mål for grønnbuksene et faktum, da han utliknet til 2-2 borte mot Aalesund 2, i en kamp som til slutt endte med et 2-3 tap.

Halvveis i 2017-sesongen, ble det klart at Blaka forlot Ham-Kam til fordel for Brumunddal Fotball. Misnøye med for lite spilletid var en av årsakene til at han skiftet klubb. Kort tid etter overgangen til Brumunddal, debuterte han for klubben i 6-2 tapet mot Raufoss Fotball på Nammo Stadion. Hans første offisielle mål for klubben kom da han utlignet til 1-1 i hjemmekampen mot Bærum SK på Sveum, som til slutt endte med en 2-1 seier. Et stykke ut i 2018-sesongen, nærmere bestemt 1. juni, ble kontrakten hans med Brumunddal terminert. Årsaken var manglende motivasjon.

Etter et par måneders avbrekk fra fotballbanen, ble han igjen å se som aktiv spiller, denne gangen for Furnes Fotball. 

Han spiller for Løten FK. 

## Eksterne lenker
* 
* Spillerprofil hos Fotball.no
* Spillerprofil hos Altomfotball.no
Regjeringen Sorsa III

**Regjeringen Sorsa III** var Republikken Finlands 62. regjering, hvor partiene SDP, Centern, SFP og DFFF inngikk. DFFF forlot regjeringen i desember 1982 og LFP (Liberala folkpartiet) tok deres plass. Regjeringen regjerte 19. februar 1982–6. mai 1983.

## Ministrer

## Eksterne lenker
* Artikkel om regjeringen (finsk)
Syver Karlsen

**Syver Karlsen** (født 23. september 1997 i Hamar) er en norsk fotballspiller som spiller for Stjørdals-Blink.

Karlsen begynte sin fotballkarrière hos Moelven IL, før han senere ble hentet av HamKam-trener Kent Bergersen i forkant av 2015-sesongen. Han signerte for Brumunddal etter en trøblete høstsesong i 2016.

## Referanser


## Eksterne lenker
* Spillerprofil hos Fotball.no
Ford Model C Ten

**Ford Model C Ten**  var en bil fra Ford, bygget i Storbritannia fra 1934 til 1937. **Ten** står for ti britiske «skattehestekrefter». Bilen ble også sammensatt i Spania (Barcelona) mellom 1934 og 1936. Den tyske versjonen, bygget i samme periode fikk navnet Ford Eifel.

Bilen hadde en forstørret utgave av en sideventilert motor fra  Ford Model Y som hadde fått øket kapasitet til 1&nbsp;172&nbsp;cc ved å øke stempeldiameter fra 56,6&nbsp;mm til 63,5&nbsp;mm, men beholdt slaglengden på 92,5&nbsp;mm. En standard motor ville yte  ved 4 000&nbsp; omdreininger. Denne motoren ble favoritt for mange motorentusiaster i etterkrigstiden og ble starten for mange bilprodusenter som ville bygge sportsbiler inklusive Lotus, og forble i produksjon frem til 1962. Fjæringen var etter Ford, med tverrgående fjærer både foran og bak, et system lite forandret siden T-Fordens dager. Den hadde en tre-trinns gearboks.

En fire-seters åpen sportsbil er nå svært ettertraktet. Den kom samtidig i 1935 og en de-luxe versjon, CX med forniklede lister var tilgjengelig fra sent 1935 til tidlig 1937.

Bilen kunne oppnå 70&nbsp;mph (110&nbsp;km/h) og gikk  på en gallon.

## Model C i Australia
Model C ble introdusert i Australia i 1935, ble tilbudt i flere varianter, som roadster, kupé, varebil og sedan.

## Referanser


## Eksterne lenker
*
Frontier Airlines

**Frontier Airlines** er et lavprisflyselskap med hovedkvarter i Denver i staten Colorado i USA. Frontier Airlines ble opprettet i 1994. Selskapet flyr til 74 destinatsjoner i USA, Costa Rica, Den dominikanske republikk, Jamaica og Mexico. Selskapet særpreges ved at det i halen på flyet alltid er avbildet en dyreart, og selskapets motto (slogan) er «A Whole Different Animal» (*Et helt annet dyr*).

Frontier Airlines har sin hovedbase ved Denver internasjonale lufthavn og har en flåte av fly i flere størrelser fra produsenten Airbus.

## Eksterne lenker
*
Prikken over i-en

**«Prikken over i-en»** eller **«å sette prikk over i-en»** er et idiom i norsk som brukes for å poengtere det lille ekstra som gjør noe eksepsjonelt og utenom det vanlige.

Vendingen viser til den latinske bokstaven for vokalen «i», et skrifttegn som fra 1300-tallet ble skrevet med en prikk over. Dette diakritiske tillegget skulle skille den lange i-lyden fra den korte j-lyden som opprinnelig ble skrevet med samme bokstav.

Synonyme uttrykksmåter er «kronen på verket» og annet.

## Språklig lån
Det idiomatiske uttrykket stammer fra det franske *mettre les points sur les i* som betyr «sette prikkene over i-ene». På fransk brukes idiomet om å uttrykke seg tydelig og viser til nødvendigheten av å si klart i fra. På norsk går betydningen i en litt annen retning, nemlig «å være akkurat det som skal til for at noe skal bli fullkomment». Prikken over i'en representerer det som er utenom det jevne, det som skiller seg ut, gjerne som en avslutning som topper det hele - enten det er godt eller dårlig.

Til grunn for det franske uttrykket ligger oppfattelsen av at det som skal synliggjøres, bør  konsentreres og samles i ett punkt. Langs samme forståelseshorrisont fremkommer også ideen om hvor nødvendig det er å gi en historie brodd.

## Referanser


## Litteratur
* *Prikken over i-en og andre uttrykk: bruk, bakgrunn, betydning*, Cappelen Damm, 2011, ISBN 8202327849, ISBN 9788202327842
Ford Model A (1903–04)

**Ford Model A** var den første bilen bygget av Ford Motor Company, produksjonen startet 1903. Den første kunden var en tannlege i Chicago, Illinois, *Ernst Pfennig*, som ble eier av en Model A den 23. juli  1903. I 1903 og 1904 ble det produsert tilsammen 1750 enheter i serien. Model A ble erstattet av Ford Model C i løpet av 1904.

Bilen kunne leveres med enten to eller fire seter. Firesetersversjonen hadde tak som alternativ. Motoren, som var plassert midt i vognen, ytet 8 hestekrefter (6 kW). Bilen hadde tre gir (to forover og revers) og var det samme som senere ble anvendt i T-Forden. Den veide 562 kg og kunne oppnå en makshastighet på 72 km/t. Prisen på basismodellen var i USA 750 dollar. Den kunne leveres med tilleggsutstyr; baksete kostet 100 dollar, gummitak 30 dollar. Tak av skinn eller lær 50 dollar.

## Referanser
Fordlândia

**Fordlândia** (portugisisk uttale :&nbsp;[fɔʁdʒiˈlɐ̃dʒɐ] *Ford-land*) er en nå forlatt prefabrikert industriby som ble anlagt i den brasilianske regnskogen i Amazonas i 1928 av Henry Ford for å sikre seg kultivert gummi til sine biler. Ford hadde fremforhandlet en avtale med Brasils regjering som gav hans nylig etablerte selskap *Companhia Industrial do Brasil* tilgang til  langs  Rio Tapajós nær byen Santarém i Brasil, i bytte mot 9% av Fords fortjeneste.

Prosjektet ble en total fiasko. Tross gjentatte invitasjoner, både fra myndighetene og lokalbefolkningen besøkte Ford aldri sin jungelby.

## Historie og forfall
Fords hensikt var å forsyne sitt selskap med gummi til dekkene på sine biler, i den hensikt å gjøre seg uavhengig av britisk (malayisk) gummi. Landet var bratt, stenet og ufruktbart. Ingen av Fords medarbeidere hadde nødvendig kompetanse i tropisk jord- og skogbruk. Gummitrærne, plantet tett i tett på plantasjen, ikke som vidt spredt i jungelen, ble et lett bytte for sykdommer som følge av angrep av maur og mange andre skadelige insekter, et problem som ikke eksisterte i de asiatiske plantasjene hvor transplanterte gummitrær fikk vokse uten angrep av insekter. De lokale arbeiderne på plantasjen fikk uvant føde, slikt som hamburgere og ble tvunget til å bo i uvante omgivelser; amerikansk-bygde hus. De mislikte måten de ble behandlet på og måtte gå med ID kort og arbeide gjennom hele dagen under tropisk sol — og nektet ofte å arbeide. I 1930 gjorde de lokale arbeiderne opprør mot sine ledere, hvor mange flyktet inn i jungelen for noen dager inntil den brasilianske hæren kom og gjorde slutt på opprøret.

Ford forbød alkohol, kvinner og tobakk også innen arbeidernes egne hjem. Innbyggerne omgikk disse forbud ved å padle ut til kjøpmennenes elvebåter, utenfor byens jurisdiksjon. og en bosetning ble etablert  oppstrøms på øya «Island of Innocence» med barer, nattklubber og bordeller.

## Den feilslåtte prosjektet
Brasils regjering var mistenksom til all utenlandsk investering, spesielt i det nordlige Amazonas, og var til liten hjelp. Ford forsøkte igjen, ved å flytte plantasjen nedover elven til Belterra, hvor de klimatiske forholdene for dyrking av gummitrær skulle være bedre, men forgjeves. I 1945 var syntetisk gummi blitt utviklet, noe som reduserte verdens behov for naturlig gummi. Fords investeringsprosjekt tørket inn over natten, uten at det var kommet noe gummi fra Fords trær. Fordlândia ble en total katastrofe. I 1945 solgte Henry Ford sønnesønn Henry Ford II eiendommen med et tap på over 20 millioner dollar (208 millioner etter dagens kurs).

## Referanser


## Litteratur
* Bill Bryson: *En sommer, Amerika 1927*

## Eksterne lenker
*
Parafrase

**Parafrase** er en omarbeiding av en tekst eller passasje uten å endre selve betydningen. Begrepet i seg selv er avledet fra gresk *παράφρασις* via latinsk *paraphrasis*, som betyr «ekstra uttrykksmåte». Handlingen å omskrive eller gjenfortelle noe blir kalt «parafrasering».

En parafrase vil typisk forklare eller klargjøre teksten som blir omskrevet. For eksempel kan «Signalet var rødt» bli omskrevet som «Toget fikk ikke lov til å passere fordi signalet var rødt». En parafrase er vanligvis innledet med * [[Verbum dicendi]] * - et deklarativt uttrykk for å signalisere overgangen til parafrasen. I parafrasen av «Signalet var rødt» så angir den bestemte formen av «Toget» at det er nettopp dette som ikke får lov til å fortsette, formen signaliserer frasen som følger.

En parafrase trenger ikke følge et direkte sitat, parafrasen skal typisk sette kildens uttalelse i perspektiv eller avklare sammenhengen hvor den brukes. En parafrase er vanligvis mer detaljert enn et sammendrag. Man bør legge til kilden på slutten av setningen, for eksempel «Når lyset er rødt så kan ikke togene gå (Wikipedia)».

En parafrase kan forsøke å bevare den essensielle betydningen av materialet som blir omskrevet. En slik tilsiktet nytolkning av kan introdusere en mening som ikke er eksplisitt tilstede i originalen, hvilket da betyr at det ikke lenger er parafrase.

I motsetning til metafrase, som representerer «den formelle ekvivalenten» av kilden, så er en parafrase «den dynamisk ekvivalenten». Der en metafrase forsøker å oversette en tekst bokstavelig, formidler en parafrase den essensielle tanken i en tekst &ndash; om nødvendig på bekostning av bokstavelig og billedlig språk.

## Referanser
Dove Cameron

**Dove Cameron** (født *Chloe Celeste Hosterman* 15. januar 1996 i Seattle i Washington) er en amerikansk skuespiller og sanger.

Cameron har blant annet spilt hovedrollen i Disney Channel-serien *[[Liv og Maddie]]* og har også medvirket i *[[Cloud 9 (2014)|Cloud 9]]* i rollen som Kayla Morgan. Hun spiller også Mal i Descendants. I november 2017 annonserte hun via sin Instagram profil at hun skulle ha en rolle i sesong 5 av TV serien Agents of SHIELD.https://www.instagram.com/p/BcDS9eWAd0h/?taken-by=dovecameron Tidlig i 2016 ble hun forlovet med Ryan Mccartan (også Disney stjerne), men de avlyste bryllupet i oktober 2016. Senere i 2016 ble hun sammen med Thomas Doherty (også Disney stjerne).

## Familie
Faren til Dove, Philip, døde da Dove var 15. moren til Dove heter Boonie. Hun har en eldre søster som heter Claire.

## Film

### Fjernsyn

## Referanser


## Eksterne lenker
* 
*
Mubarak Al Mansouri

**Mubarak Rashed Khamis Al Mansoori** er en emiratarabisk økonom, som siden september 2014 har vært sentralbanksjef for De forente arabiske emiraters sentralbank.

## Utdanning og yrkeskarriere
Al Mansouri har en mastergrad i finans fra University of West Florida i USA.

Han jobbet i 1994 med etableringen av *UAESwitch*, som er et system for å koble alle minibankene i De forente arabiske emirater. Dette systemet var i drift i 1996. Han har flere lederstillinger innen finansnæringen; han har vært direktør for Abu Dhabi Holding og National Central Cooling Company PJSC, og han har vært daglig leder for Abu Dhabi Retirement Pensions & Benefits Fund. Han har vært styremedlem i Abu Dhabi National Co. for Building Materials, Emirates Telecommunications Corp., Arab International Bank, Etihad Etisalat Co., Abu Dhabi Securities Exchange (ADX) og Securities & Commodities Authority of UAE (SCA). I tillegg har han vært styremedlem i Etisalat Misr i Egypt. 

Fra mai 2008 var han administrerende direktør for det statlige investeringsfondet Emirates Investment Authority. I september 2014 ble han utnevnt til sentralbanksjef for De forente arabiske emiraters sentralbank for en fireårsperiode, og erstattet da Bin Nasser Al Suwaidi, som hadde sittet siden 1991. 

## Referanser
Metafrase

**Metafrase** er et begrep for bokstavelig oversettelse, det vil si «ord for ord og linje for linje» oversettelse. I daglig bruk betyr metafrase bokstavtro; men metaphrase er også oversettelse av poesi i prosa. I motsetning til parafrase som er i vanlig bruk i litteraturteori, så er begrepet metafrase nesten bare brukt i oversettelsesteori.

Metafrase er en av tre metoder for oversetting, de to andre er parafrase og imitasjon, i henhold til John Dryden. Dryden anser at det er bedre å parafrasere («omskrive») enn å metafrasere («bokstavelig oversetting») og imitasjon.

Begrepet «metaphrase» er først brukt av Philo Judaeus (20 f.Kr.) i *De vita mosi *. Quintilianus trekker et skille mellom metafrase og parafrase i pedagogisk praktisering av imitasjon og bearbeiding av klassiske tekster; Han påpeker at metafrase endrer et ord, og å parafrase en setning. Skillet ble senere fulgt av renessansen lærde.

## Referanser


## Litteratur
*
Camp Trondheim

**Camp Trondheim** er en studentby på Persaunet i Trondheim, og består av fire bygg som rommer både hybler, hybelleiligheter og 2-romsleiligheter, i tillegg til en takterrasse og uteområde med sykkelparkering under tak og ellers benkeplasser og grøntareal. Til sammen er det omtrent 250 studenter som bor på studentbyen som stod ferdig august 2015.

Camp Trondheim eies av NREP, et nordisk eiendomsutviklings- og eierselskap grunnlagt i 2005, som jobber for bærekraftig verdiskaping gjennom investering, utvikling og forvalting av eiendom 

## Eksterne lenker
* Nettside Camp Trondheim
* Nettside NREP
Kildekompasset

**Kildekompasset** er et norsk nettsted som forklarer hvorfor og hvordan man bør bruke kilder. Den viser eksempler på ulike referansestiler, gjør rede for lovgivning om blant annet opphavsrett, personvern, patent og varemerke, og gir råd om hvordan man kan forholde seg kildekritisk til ulike dokumenttyper.

Kildekompasset var et samarbeid mellom Høgskolebiblioteket i Telemark og Universitetsbiblioteket i Agder i perioden 2010–2012. I perioden 2014–2015 ble delen om kildekritikk utviklet, da også i samarbeid med Universitetsbiblioteket i Stavanger.

## Se også
* Litteraturhenvisning

## Eksterne lenker
* Kildekompasset
* Høgskolebiblioteket i Telemark 
* Universitetsbiblioteket i Agder
* Universitetsbiblioteket i Stavanger
Mathis Mathisen Sara

**Mathis Mathisen Sara** (født 1939), kalt **Máhte-Máhtte**, var representant for Reindriftsforbundets liste i Sametinget for perioden 1989–1993. Sara er reineier, bosatt i Kautokeino.

Han var kommunestyrerepresentant i Kautokeino fra 1972, og satt i perioder fram til 1983 også i formannskapet. Han var valgt på Flyttsamelista. Han var ordfører i Kautokeino i 1976–1977, deretter varaordfører 1978–1979. Han var medlem i generalplanutvalget 1972–1975, leder i teknisk utvalg fra 1972 og akslet en rekke andre kommunale verv. 

I åtte år på 1970- og 1980-tallet ledet han Norske Reindriftssamers Landsforbunds lokallag, Kautokeino Flyttsamelag. Fra 1980 satt han også i Norsk Sameråd. Han satt som leder for Reindriftsforbundets liste (Boazo Ealahus Searvi, BES) fra opprettelsen i 1988.

Sara var domsmann fra 1968, skjønnsmann fra 1983 og lagrettsmedlem fra 1988.

I Sametinget satt han i Hovedkomiteen for næringssaker, natur og miljø, senere Hovedkomiteen for næringssaker.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Jon Mathis Mathisen Sara i Forvaltningsdatabasen - NSD
Kystbanen (Finland)

**Kystbanen** er en jernbanestrekning i Finland som går mellom Helsingfors og Åbo, og fortsetter til Åbo havn.  Strekningen Åbo–Karis ble tatt i bruk 1899, Karis–Helsingfors ble åpnet 1903.

## Linjekart

 
 
 

 

 

 

 

 
 

|}

## Referanser


## Kilder
*
Olav Meidell Trovik

**Olav Meidell Trovik** (født 10. desember 1920 i Kvinnherad i Hordaland, død 14. desember 1987 i Oslo) var en norsk jurist og første universitetsdirektør ved Universitetet i Oslo (UiO).

Trovik var ansatt i ulike administrative stillinger ved Universitetet i Oslo fra 1949 til 1987. Fra 1962 til sin død i 1987 var han universitetsdirektør for UiO. I hans periode som universitetets øverste administrative leder ble universitetet i Oslo bygd ut på Blindern, og økte kapasiteten fra  til  studenter.

Trovik var medlem av en rekke styrer og råd knyttet til det akademiske miljøet i Norge. Han var bl.a. generalsekretær for Det norske universitetsråd, som var samarbeidsorganet for de norske universitetene.

## Referanser


## Se også
* Olav M. Troviks vei

## Eksterne lenker
* Omtale i Store norske leksikon
* Omtale i Norsk biografisk leksikon
* Presseklipp 1962 (Morgenposten)
* Bilde Olav M. Trovik (Scanpix)
Aleksander Melgalvis Andreassen

**Aleksander Melgalvis Andreassen** (født 1989) er en norsk fotballspiller som spiller for Ridabu IL.

## Fotballkarriere
Han har tidligere spilt for , ,  og .

Den 30. november 2017 skrev han under en ny kontrakt med Lillestrøm, for en periode som varte ut 2020. Den 3. desember 2017 spilte han i cupfinalen, som Lillestrøm vant 3–2 over Sarpsborg 08.

## Bakgrunn
Andreassens bestefar er fra Latvia, og mellomnavnet Melgalvis er et latvisk navn.

## Referanser


## Eksterne lenker
* 
* Spillerprofil hos Altomfotball.no
Molly Sterling

**Molly Sterling** (født 8. mars 1998) er en irsk sanger.

Hun deltok i Eurovision Song Contest 2015 med låten «Playing With Numbers». Hun ble ikke blant de 10 beste som kvalifiserte seg til finalen.

## Referanser


## Eksterne lenker
* 
* 
*
Jon Viktor Aslaksen

**Jon Viktor Aslaksen** (født 7. oktober 1935 i Tana, død 12. april 2011 i Kirkenes) var  representant for Deanu Guovllu Lista i Sametinget for perioden 1989–1993. 

Aslaksen gikk Hvarings handelsskole i Vadsø i 1953, var bonde og bosatt i Tana. 

Han var kommunestyrerepresentant i hjemkommunen i fem perioder i årene 1972 til 1991, som representant for ulike lister. I 16 år satt han også som formannskapsmedlem i Tana. Midt på 1970-tallet var han en periode vararepresentant til Finnmark fylkesting.

På 1970-tallet var han formann i Tana Bondelag, og satt i fem år som formann i Finnmark Bondelag. Han satt i Styret for fondet for meieribruk og jordbruk i Finnmark i årene 1980–1982.

Fra 1976 var han formann i Laksebreveierforeningen for Tanavassdraget, og fra 1980 skjønnsmann i utbyggingen av Alta-Kautokeino-vassdraget. Samme rolle hadde han fra 1989 i forbindelse med utbyggingen av Svartisen.

På Sametinget satt han i Hovedkomiteen for sosial- og helsespørsmål og i Hovedkomiteen for organisasjonssaker.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Jon Viktor Aslaksen i Forvaltningsdatabasen - NSD
Henry Ford II

**Henry Ford II** (født 4. september 1917 i Detroit i Michigan, død 29. september 1987) var eldste sønn av Edsel Ford og eldste sønnesønn av Henry Ford. Han var president i Ford Motor Company fra 1945 til 1960, styreformann og administrerende direktør (CEO) fra 1960 til 1979, og styreformann i flere måneder etter. Under lederskap av Henry Ford II ble Ford Motor Company et børsnotert selskap i 1956. Fra 1943 til 1950 var han også president i Ford Foundation.

## Tidlig liv
Henry Ford II ble født i Detroit i Michigan som første barn av Eleanor Clay Ford og Edsel Ford den 4. september 1917. Han og hans brødre, Benson og William, og hans søster Josephine vokste opp i gode familieforhold. Han ble uteksaminert fra The Hotchkiss School i 1939 og Yale University, hvor han deltok i studentlivet og var redaktør for *The Yale Record*, som var studentenes humormagasin.

## Karriere
Henry Ford II var president i Ford Motor Company fra 1945 til 1960. I 1956, under hans lederskap, ble selskapet børsnotert og kunne ta i bruk sitt nye hovedkvarter. Da han trakk seg tilbake som president, ble han administrerende direktør (CEO). Under hans tid som CEO bodde han i Grosse Pointe i Michigan. Den 13. juli 1960 ble han i tillegg valgt som styreformann. Han trakk seg tilbake som CEO den 1. oktober 1979, og som styreformann i 1980. Hans nevø, William Clay Ford Jr., overtok senere disse stillingene etter 20 år uten at noen i Ford-familien hadde ledet selskapene. I mellomtiden var familiens interesser ivaretatt av et styre med Henrys yngre bror, William Clay Ford Sr., så vel som Henrys sønn Edsel II og hans nevø William Clay Ford jr.

## Personlig liv
Han hadde tre ekteskap bak seg:
* Han giftet seg i 1940 med Anne McDonnell (1920–1996), datter av James F. McDonnell og ble skilt fra henne i 1964 (hun giftet seg med Deane F. Johnson i 1968). De fikk tre barn, Charlotte, Anne og Edsel Ford II
* I 1965 med Maria Cristina Vettore (1929–2001), tidligere gift med Robin Willoughby Merivale Austin, en tidligere offiser i *British Royal Navy*, skilt 1980.
* I 1980 med Kathleen DuRoss (født 1949), enke etter David DuRoss (død 1968); hun og Ford ble gift i Carson City i Nevada. I dette ekteskapet fikk Ford to stedøtre: Deborah Guibord og Kimberly DuRoss.

Ford døde av lungebetennlese i Detroit på Henry Ford Hospital den 29. september 1987 i en alder av 70 år.

## Noter og referanser


## Litteratur
* Bill Bryson: *Ensommer, Amerika 1927*
Byavisa Sandefjord

***Byavisa Sandefjord*** var en gratis lokalavis som ble utgitt én gang i uken og distribuert til husstander i Sandefjord, Stokke og Tjølling.

Totalt opplag . Avisen hadde  lesere ukentlig fa målinger i 2015.

Byavisa Sandefjord ble utgitt første gang i mars 2014.

Byavisa Sandefjord var en del av Content Media, som også drev Byavisa Tønsberg, Byavisa Drammen, Byavisa Moss, Byavisa Fredrikstad og Byavisa Sarpsborg. Avisene ble fulldistribuert hver uke i totalt  eksemplarer.

Konsernets lokalaviser ble laget etter samme kvalitetskrav og etiske retningslinjer som abonnementsbaserte aviser.

Den redaksjonelle andelen i avisene var opp mot 50 prosent.Avisen ble lagt ned i desember 2018.

## Referanser


## Eksterne lenker
* 
https://nb-no.facebook.com/byavisasandefjord/
Mikkel Aslaksen Gaup

**Mikkel Aslaksen Gaup** (født 24. mai 1943 i Masi) var representant for Utkantstedenes liste i Sametinget for perioden 1989–1993. Han har vært bosatt i Kautokeino og Alta, og har arbeidet som rektor.

Gaup tok lærerprøven ved Tromsø offentlige lærerskole i 1965, samisk grunnfag ved Universitetet i Oslo i 1967 og Statens spesiallærerskole 1. avdeling i Oslo i 1970. På 1980-tallet studerte han samisk ved Universitetet i Tromsø.

Han har vært vararepresentant til kommunestyret i Kautokeino på 1980-tallet og igjen fra 1992. Han har vært leder av skolestyret, medlem av teknisk styre og en rekke andre kommunale utvalg.

Han har vært leder av sameforeningen i Kautokeino og foreningen i Masi, og var delegat på stiftelsesmøtet til Norske Samers Riksforbund i 1968.

Gaup er gift med forfatteren Laila Stien og far til verdensmester i freestyle motocross, Ailo Mikkelsen Gaup.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Mikkel Aslaksen Gaup i Forvaltningsdatabasen - NSD
Hamarkameratene i 2015

**Hamarkameratene** spilte 2015-sesongen på nivå tre i Norge, nærmere bestemt 2. divisjon, avdeling 4, etter nedrykket i 2014. Laget endte på 4. plass.

## Tabellen

 

 

## [[2. divisjon fotball for menn 2015#Avdeling 4|Seriekamper]]

## [[Norgesmesterskapet i fotball for menn 2015|Cupkamper]]

## Hamarkameratene 2

Hamarkameratene 2 spilte i 2015 i 3. divisjon, avdeling 2.

### Tabellen

## Spillere
### Overganger
#### Spilleravganger før seriestart
* Andreas Hollingen           til 
* Vegar Bjerke la opp
* Emil Dahle            til 
* Oddbjørn Lie          til 
* Anders Emil Nedrebø   til 
* Niklas Tilley Solhaug til 
* Ole Amund Sveen       til 
* Atle Norum Tronsmoen  til
Svein Henning Bårdsen

**Svein Henning Bårdsen** (født 23. februar 1950 i Kvalsund)  var representant for Norske Samers Riksforbund i Sametinget for perioden 1989–1993. Han har vært bosatt i Hammerfest og Kvalsund, og er adjunkt.

Bårdsen tok artium i Alta i 1970, ble cand.mag. ved Universitetet i Oslo med mellomfag i norsk (1972) og historie (1976). Han tok pedagogikk grunnfag i 1980, og pedagogisk seminar ved Universitetet i Tromsø 1985.

Han var nestleder i sameforeningen i Tromsø 1984–1985, og styremedlem i Kokelv sameforening fra 1990.

I Sametinget var han med i hovedkomiteen for kultur og språk, senere hovedkomiteen for kultursaker.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*
Lars N. Nilsen

**Lars Norvald Nilsen Marakat** (født 26. februar 1958 i Kåfjord)  var representant for Samefolkets Fellesliste i Sametinget for perioden 1989–1993. 

Han tok fagbrev i bilmekanikerfag i 1984, og studerte senedere ved Universitetet i Tromsø.

Han har vært styremedlem i SÁNS fra 1983 til 1987, og styremedlem i Manndalen (senere Kåfjord) sameforening på 1980- og 1990-tallet.

I Sametinget var han leder for hovedkomiteen for kultur og språk, senere hovedkomiteen for kultursaker.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*